﻿Plērōma anul XI nr. 1 (2009) 83-108 Raportul dintre Israel şi Biserică în calitate de popor al lui Dumnezeu în Romani 9-11 le Ct. un iv. d r. CiPri an ter i n te Institutul Teologic Penticostal din Bucureşti Abstract The author of this article (The Relationship between Israel and the Church as the People of God in Romans 9-11) discusses the significance of the ecclesiological metaphor “people of God” in Romans 9-11. The author emphasizes the mysterious character of God's work in the Church as his people, according to the Pauline use of this metaphor. Since in many Romanian Protestant circles it is believed that the Church is a new Israel which replaced the old Israel in God's plan, the main purpose of the author is to approach the relationship between the Church and Israel in a way which argues that the replacement theology was never part of St. Paul's thought. Keywords Church, people of God, Israel, Romans 9-11, replacement theology. 1. Introducere Afirmaţia că Biserica este poporul lui Dumnezeu a devenit deja un truism. După metafora „trupul lui Hristos”, cea a poporului este, după câte se pare, cea mai frecvent folosită pentru descrierea Bisericii. Însă tocmai această obişnuinţă a dus la o oarecare banalizare a expresiei, situaţie manifestată în primul rând prin faptul că expresia este adesea despuiată tocmai de substratul ei metaforic. Numim Biserica universală „popor”, doar pentru că se constituie dintr-o mulţime de indivizi pe care îi uneşte mărturisirea credinţei în Sfânta Treime, mărturisire împestriţată prin diversitatea de confesiuni creştine care o articulează, fiecare cu specificul ei teologic. Însă scriitorii biblici inspiraţi au simţit nevoia folosirii de metafore atunci când taina se adâncea, iar limbajul concret devenea insuficient, punând în pericol atât exprimarea, cât şi desluşirea ulterioară a tainei. Aceasta pentru că adevărurile eterne, privitoare la realitatea transcendentă a Împărăţiei lui Dumnezeu, nu pot fi exprimate apriat cu limbajul omenesc mărginit. Aşadar, descriind Ciprian Terinte / Plērōma anul XI nr. 1 (2009) 83-108 B1 iserica prin metafore, Sfântul Apostol Pavel a intenţionat să-i descrie mai cu seamă laturile tainice, mistice, imposibil de exprimat printr-un limbaj concret. Vorbind în mod particular despre metafora „poporul lui Dumnezeu”, o eroare eclesiologică mai gravă decât banalizarea ei este concepţia potrivit căreia ar exista în iconomia mântuirii două popoare ale lui Dumnezeu: mai întâi Israelul etnic, pe care Dumnezeu l-ar fi ales în epoca Vechiul Testament pentru a se sluji de el şi care ar fi eşuat în împlinirea menirii sale; al doilea popor ar fi Biserica, numită şi „noul Israel” (expresie neîntâlnită în NT), prin care Dumnezeu îşi desfăşoară în prezent planul pe care nu l-a putut derula prin Israelul cel vechi. În felul acesta a luat naştere ceea ce numim astăzi „teologia înlocuirii”, conform căreia Israelul etnic nu mai deţine niciun rol în istoria mân- tuirii, pentru că cea care l-a înlocuit în planul lui Dumnezeu este B2 iserica. Confuzia celor care susţin teologia înlocuirii provine, cel mai probabil, din suprapunerea celor două aspecte – etnic şi spiritual – care 3 îl caracterizau pe Israel ca popor ales. Israel avea o menire spirituală 1 Pr. Prof. Dr. Stelian Tofană („The Dimension of Being Unity of the Church in New Testament Terminology”, în Sacra Scripta, nr. 2, December 2004, p. 168) afirmă corect faptul că în Sfintele Scripturi Biserica nu este definită, ci numai descrisă, tocmai datorită caracterului ei de Taină a lui Dumnezeu. 2 Printre teologii care susţin teoria înlocuirii lui Israel de către Biserică se numără: Wayne Grudem (Teologie sistematică. Introducere în doctrinele biblice, Oradea, Făclia 2004, p. 898-901; 1 Peter. Tyndale New Testament Commentaries, Downers Grove, IVP, 1992, p. 113), Peter H. Davids (The First Epistle of Peter, NICNT, Grand Rapids, Eerdmans, 1990, p. 93), Kevin Giles (What on Earth is the Church?, Illinois, IVP, 1995, p. 88), Edmund Clowney (The Church, Downers Grove, IVP, 1995 p. 29); Clark M. Williamson (A Guest in the House of Israel, Westminster, John Knox Press, 1993, p. 109-110). H. D. Betz (Galatians, Philadelphia, Fortress Press, 1979, p. 116, 142, 146, 250-251). 3 Induşi în eroare de această suprapunere, adepţii teologiei înlocuirii îşi întemeiază teza pe o altă falsă suprapunere: Biserica=creştini neevrei. Este adevărat că pentru iudei Evanghelia a fost „sminteală”, iar scriitorii noutestamentari au combătut soteriologia iudaismului, care se întemeia pe descendenţa etnică din patriarhi şi respectarea Torei. Dar ei nu sunt niciodată ostili faţă de evrei, ca popor. Pentru Sfântul Apostol Pavel, Biserica era înrădăcinată în iudaism şi avea în componenţa ei foarte mulţi evrei. Întruparea Mântuitorului nu a însemnat începutul unui proces de purificare etnică a poporului ales, ci desăvârşirea acestui popor, prin credinţa în Fiul lui Dumnezeu, în care era recapitulată noua umanitate, cea după chipul şi asemănarea Creatorului. Căutând să explice originile teologiei înlocuirii, Ronald Diprose (Israel and the Church. The Origin and Effects of Replacement Theolog y, Waynesboro, USA, Authentic Media, 2004) argumentează convingător că ele nu se găsesc la niciunul dintre scriitorii noutestamentari, chiar dacă unele texte din Noul Testament au fost greşit interpretate şi folosite în sprijinul acestei idei eronate (Ioan 8:30-59; Mt. 21:42-44; Fapte 15:1- 18; Gal. 3:26-29; 6:16; Ef. 2:11-22; Ev. 8:1-13; 1 Pet. 2:4-10; Fil. 3:4-9; 1 Tes. 2:15-16). Greşit interpretate au fost şi anumite afirmaţii din scrieri post-apostolice precum Epistola lui Barnaba, unde găsim ideea de dezmoştenire a lui Israel, şi Epistola 84 Ciprian Terinte / Plērōma anul XI nr. 1 (2009) 83-108 – aceea de a reflecta şi răspândi chipul divin în mijlocul neamurilor pentru întoarcerea lor la Dumnezeu – dar se constituia şi ca entitate etnică distinctă. În condiţiile în care Biserica nu se mai constituie pe o bază etnică, s-a afirmat eronat că ea este un alt popor al lui Dumnezeu, un al doilea Israel care ar moşteni toate promisiunile lui Dumnezeu din VT, fără ca acestea să se mai împlinească vreodată în istoria Israelului etnic. Având în vedere răspândirea largă de care se bucură această concepţie, mai cu seamă în rândul credincioşilor creştini neoprotestanţi, ne propunem ca în studiul de faţă să supunem cercetării metafora „poporul lui Dumnezeu” aşa cum apare ea în Epistola Sfântului Apostol Pavel către Romani, în care este cel mai amplu dezvoltată. Obiectivul mai larg spre care îndreptăm demersul ştiinţific este acela de a pătrunde cât mai adânc în taina Bisericii, pentru că prin metaforă scriitorii sacri au dorit întotdeauna să exprime, în măsura permisă de limitările limbajului omenesc, aspecte tainice, mistice, ale realităţii descrise metaforic. Însă obiectivul mai îngust al abordării acestei metafore este acela de demonta o idee – înlocuirea lui Israel de către Biserică în planul dumnezeiesc de mântuire – care n-a existat niciodată în gândirea scriitorilor inspiraţi ai Sfintelor Scripturi. către Diognet, în care poporul evreu este tratat cu dispreţ („Nu merită oare să-ţi baţi joc de cel care se mândreşte cu ciuntirea trupului?” [IV.4]); jertfele sunt „nebunie” (III.3); Sabatul este o „superstiţie” (IV.1), iar printre trăsăturile evreilor sunt amintite „nesocotinţa, rătăcirea, curiozităţile şi mândria” (IV.6). La fel s-a întâmplat şi cu unele citate decontextualizate din operele unor Părinţi şi scriitori bisericeşti. Sfântul Iustin Martirul arăta în Dialog cu iudeul Trifon că Biserica provenită dintre neamuri este adevăratul Israel (CXXX); Sfântul Irineu (Împotriva ereziilor) afirmă că toate promisiunile din Vechiul Testament îi sunt adresate de Dumnezeu Bisericii. La rândul său, Tertulian, în Răspuns către iudei, interpretează Gen. 25:21-23 („cel mai mare va sluji celui mai mic”) ca referindu-se la superioritatea creştinilor faţă de iudei, măcar că aceştia din urmă dispun de revelaţia divină de mai mult timp. Origen, în De Principiis, diferenţiază Israelul corporal (etnic) de Israelul spiritual (Biserica) şi spune că singurul rol al celui dintâi a fost să-l prefigureze pe cel de-al doilea. Sfântul Ioan Gură de Aur interpreta suferinţele evreilor ca fiind expresia mâniei lui Dumnezeu asupra acestui popor şi a lepădării lui ireversibile. Sfântul Chiril al Alexandriei admite că iniţial poporul Israel a fost ales de Dumnezeu şi numit „întâiul născut” (Ex. 4:22), dar mai târziu, devenind mândri, îndărătnici şi ucigaşi ai Mântuitorului, au fost înstrăinaţi de Dumnezeu şi făcuţi cel mai de pe urmă dintre popoare. Această atitudine ostilă s-a perpetuat de-a lungul istoriei şi se reflectă chiar în rezoluţiile unor concilii precum cele de la Calcedon (451), Trullo (692) Niceea II (787), urmând ca la Conciliul Lateran IV (1215) să se decidă ca evreii să poarte banderola care să-i distingă inclusiv vestimentar de alte naţiuni. Concluzia, poate prea vag exprimată, a lui Diprose este că teologia înlocuirii a luat naştere după epoca apostolică, atunci când Biserica a încercat să-şi contureze cu orice chip o identitate anti-iudaică. Ea se voia a fi ceea ce evreii nu mai erau sau poate nu fuseseră niciodată. Nu este exclus ca la această tendinţă să fi contribuit şi căderea celui de-al doilea Templu, survenită în anul 70 d.Hr. 85 Ciprian Terinte / Plērōma anul XI nr. 1 (2009) 83-108 2. Prevestirea remodelării poporului lui Dumnezeu în Vechiul Testament Încă din vremea profeţilor scriitori ai Vechiului Testament, Dumnezeu anunţa intenţia Sa de a-Şi remodela poporul ales, pentru ca acesta să devină potrivit pentru împlinirea voii divine în istorie. Metafora ola- rului şi a lutului a fost folosită de profetul Ieremia (18:1-10) pentru 4 descrierea acestui plan al lui Dumnezeu. Yahweh se prezintă ca olarul care modelează naţiunea aleasă: „Iată, ce este lutul în mâna olarului, aceea sunteţi şi voi în mâna Mea, casa lui Israel!” (Ier. 18:5). Lucrarea olarului de refacere a unui vas nereuşit iniţial sugerează că Dumnezeu este suveran să aleagă un popor pentru a-şi împlini scopurile. Dacă însă poporul respectiv nu se comportă ca un lut de calitate, Dumnezeu are şi puterea de a-l reprelucra. De aceea se poate spune că accentul acestei metafore nu cade doar pe lucrarea olarului, ci şi pe calitatea lutului care era, de asemenea, hotărâtoare pentru ca vasul să reuşească. Dacă se spune totuşi că olarul nu aruncă lutul, ci îl remodelează, se naşte aparenta contradicţie dintre această imagine şi limbajul lepădării din Ier. 18:6-8: 6 Dacă voi zice cândva despre un popor, sau despre un rege, că-l voi 7 dezrădăcina, îl voi sfărâma şi-l voi pierde; Şi dacă poporul acela, despre care am zis Eu acestea, se va întoarce de la faptele lui cele rele, atunci voi 8 îndepărta răul ce gândeam să-i fac. Sau dacă voi zice despre un popor 5 sau despre un rege că-l voi întocmi şi-l voi întări. Neclaritatea dispare când luăm în calcul faptul că metafora se aplică 6 în primă fază relaţiei dintre Yahweh – în calitate de Creator – şi toate 4 Cel mai probabil, Ieremia a rostit această profeţie în prima parte a activităţii sale, poate chiar înainte de al patrulea an al domniei lui Ioiachim, din moment ce se întrevede posibilitatea pocăinţei poporului şi nu se vorbeşte despre asediul babilonian. Deşi judecata este vestită, nu se aminteşte nimic despre o catastrofă iminentă (Seock- Tae Sohn, The Divine Election of Israel, Grand Rapids, Eerdmans, 1991, p. 169). 5 Toate citatele biblice din acest studiu sunt preluate din Biblia sau Sfânta Scriptură , Bucureşti, IBMBOR, 1988 (retip. ed. 1982). 6 Termenul folosit pentru „olar” – rceAY – este un participiu qal al lui rc;y", care înseamnă a crea, a modela, a da formă. Când se referă la lucrarea dumnezeiască, el este folosit pentru facerea lui Adam (Gen. 2:7-8), a păsărilor şi a animalelor (Gen. 2:19), a lui Israel ca popor (Is. 27:11; 43:1; 43:21; 44:2, 21, 24; 45:9; 45:9; 45:11; 64:7), a omului în pântecele mamei (Is. 43:7; Ier. 1:5; Ps. 93:9). Mai este, de asemenea, utilizat când se vorbeşte despre crearea lăcustelor (Am. 7:1), a leviatanului (Ps. 103:26), a uscatului (94:5), a pământului (Is. 45:18), a munţilor (Am. 4:13), a anotimpurilor (Ps. 73:17) şi a luminii (Is. 45:7) (F. Brown, S. Driver , C. Briggs, Hebrew Lexicon, Peabody, MA, 86 Ciprian Terinte / Plērōma anul XI nr. 1 (2009) 83-108 naţiunile, în general. Dumnezeu alege naţiunile cu care lucrează, dar le tratează în funcţie de cât îi sunt de supuse. Pentru Israel – ca popor ales – metafora se aplică diferit, în sensul că lepădarea sa nu are să fie definitivă. Prin judecata Sa, Dumnezeu nu-Şi abandonează poporul, ci Şi-l remodelează, făcându-l potrivit pentru împlinirea lucrărilor Sale. Israel trebuia să înţeleagă că evlavia îi putea decide soarta. Dacă se pocăia, Dumnezeu avea să renunţe la intenţia de a-l judeca. Deci, 7 metafora lutului subliniază şi harul lui Yahweh pentru poporul Său. La auzul veştii despre judecata aspră pe care Dumnezeu o pregătea pentru ei, israeliţii răspund: „Este zadarnic! Noi vom trăi după gândul nostru şi ne vom purta fiecare după învârtoşarea inimii noastre celei rele” (v. 12). Această replică denotă nu atât încăpăţânarea lor, cât neputinţa 8 de a se schimba lăuntric. 3. Poporul lui Dumnezeu în Romani 9:1-11:32 În primele opt capitole ale Epistolei către Romani, Sfântul Apostol Pavel a înfăţişat drama întregii omeniri – iudei şi păgâni –, anume păcătoşenia de care nimeni nu se poate mântui singur. Soluţia mântuitoare a venit prin harul lui Dumnezeu, prin acţiunea căruia a luat fiinţă o umanitate nouă, în care Dumnezeu a făcut loc şi neamurilor. Toate privilegiile Israelului etnic – filiaţia divină, făgăduinţele, moştenirea avraamică – 9 sunt atribuite acum celor mântuiţi prin credinţa în Mântuitorul. Dar vestea primirii neamurilor în poporul lui Dumnezeu nu este lipsită de probleme, nu atât din cauza extinderii moştenirii lui Dumnezeu asupra neamurilor, cât din cauza împietririi pe care o manifestau evreii faţă de Evanghelie. În aceste condiţii, s-ar părea că Dumnezeu le-a primit pe neamuri cu preţul excluderii lui Israel. Cât de credibilă putea fi o Evanghelie care se dovedeşte eficientă la neamuri, dar ineficientă pentru poporul ales – Israel? Cât de credibil mai putea fi Dumnezeul acestei Evanghelii, dacă acum acţiona contrar promisiunilor Lui din vechime? Dincolo de latura ei teologică, problema devenise şi Hendrickson Publishers, 1996, p. 428). Aşadar, prin metafora olarului, Dumnezeu se prezintă în calitate de Creator. 7 Frank E. Gaebelein (ed.), The Expositor's Bible Commentary, vol. 6: Isaiah, Jeremiah, Lamentations, Ezechiel, Grand Rapids, Eerdmans, 1986, p. 342. 8 P. C. Craigie, Word Biblical Commentary, vol. 26: Jeremiah 1-25, Dallas, Word, 1991, p. 245. 9 Brendan Byrne, Sacra Pagina Series. Romans , Collegeville, The Liturgical Press, 1996, p. 282. 87 Ciprian Terinte / Plērōma anul XI nr. 1 (2009) 83-108 una personală, deoarece se crease impresia că Sfântul Apostol Pavel era 10 nepăsător cu privire la mântuirea poporului său. De aceea, în cap. 9-11 ale Epistolei către Romani, el se ocupă de locul Israelului etnic în iconomia mântuirii, în condiţiile în care neamurile i se alătură pentru a constitui poporul ales al lui Dumnezeu. Faptul că neamurile, prin Israel, vor avea parte, în cele din urmă, de cunoaşterea lui Dumnezeu era ştiut. Noutatea consta, însă, în întâietatea neamurilor faţă de Israel în ce priveşte includerea în poporul Noului legământ. 3.a. Alegerea suverană a lui Dumnezeu (Rom 9:1-29) La începutul argumentaţiei sale, Sfântul Apostol Pavel enumeră privi- legiile istorice ale poporului Israel (v. 4-5): sunt israeliţi, au înfierea, slava, legămintele, Legea, închinarea, făgăduinţele, părinţii. Prin menţionarea făgăduinţelor, Sfântul Apostol Pavel nu sugerează că mântuirea tuturor israeliţilor este garantată, dar nici nu trebuie uitat faptul că făgăduinţele divine nu sunt nişte relicve istorice. Ele rămân valabile pe toată durata istoriei poporului ales, de aceea a-i atribui Bisericii toate făgăduinţele 11 făcute lui Israel este un procedeu străin de gândirea Sfântului Apostol. El exprimă statutul acestui popor la timpul prezent atunci când spune că ei „sunt (eivsin) israeliţi” (9:4). Toate acestea culminează cu faptul că Israel este poporul „din care (evx w-n)12 după trup este Hristos, Cel ce este peste toate Dumnezeu” (v. 5). Aducând privilegiile la acest apo- geu, scriitorul sacru fixează ţinta întregii dezbateri, aceea de a arăta că niciunul dintre privilegii nu i-a fost retras lui Israel, însă toate depind şi gravitează în jurul harului lui Dumnezeu manifestat prin Hristos 13 Domnul. Argumentaţia Sfântului Apostol Pavel pentru dovedirea credincioşiei lui Dumnezeu începe cu 9:6: „Nu toţi cei din Israel sunt şi israeliţi”. Deci, pentru a demonstra că Dumnezeu este demn de încrederea omului şi nu-Şi lasă făgăduinţele neîmplinite, trebuie clarificată mai 10 Ibid., p. 283. 11 Leander Keck, Abingdon New Testament Commentaries. Romans, Nashville, TN, Abingdon, 2005, p. 229. 12 Thomas Schreiner (Baker Exegetical Commentary of the New Testament. Romans, Grand Rapids, Baker Academic, 2005, p. 486) observă cu maticulozitate că până şi prin folosirea construcţiei evx w-n (din care), şi nu doar a lui w-n (al cărora), Sfântul Apostol Pavel sugerează că Mesia nu este doar al evreilor, chiar dacă după trup ( kata. sa,rka) s-a născut din Israel. 3 Brendan Byrne, op. cit. , p. 286. 88 Ciprian Terinte / Plērōma anul XI nr. 1 (2009) 83-108 14 întâi identitatea adevăratului Israel. Cine este Israel? Cum a ajuns el poporul ales al lui Dumnezeu şi cine face parte din acest popor? De aceea, se poate spune că în Rom. 9-11 nu este vorba despre relaţia 15 dintre Israel şi Biserică, ci pur şi simplu despre Israel. A fi israelit era un privilegiu numai în virtutea alegerii lui Dumnezeu, care, în mod suveran, a hotărât să înfieze acest popor. Alegerea divină este exemplificată mai întâi prin naşterea lui Isaac: „Nu copiii trupului sunt copii ai lui Dumnezeu, ci fiii făgăduinţei se socotesc urmaşi” (v. 8). Deşi Ismael era primul născut al lui Avraam, totuşi Dumnezeu alege să-şi facă lucrarea prin Isaac, deoarece acesta se născuse prin puterea 16 făgăduinţei divine. Al doilea exemplu ilustrativ este din a doua generaţie a patriarhilor: cei doi fii gemeni ai lui Isaac, Iacov şi Esau. Ca şi în cazul anterior, Dumnezeu îl alege pe cel mai mic, în defavoarea celui întâi născut. Apoi, înainte chiar de a fi născuţi şi de a fi făcut ei fapte bune sau rele, Rebecăi i s-a spus că „cel mai mare va sluji celui mai mic” (v. 12). De data aceasta, Sfântul Apostol Pavel comentează episodul spunând că el s-a derulat astfel, „ca să rămână voia lui Dumnezeu cea după alegere ( h` kat' evklogh.n pro,qesij tou/ qeou/), nu din fapte, ci de la Cel care cheamă (evk tou/ kalou/ntoj)” (v. 11). Deci, Dumnezeu este Cel care alege, în mod suveran, căile prin care îşi pune în aplicare planul mântuitor, fără ca faptele oamenilor să-L poată influenţa. Prin faptele sale, oricât de drepte ar fi ele, Israel nu poate schimba decizia lui Dumnezeu de a-Şi forma un popor chemând la Sine şi neamuri care nu au fapte ale 17 dreptăţii. Aceasta deoarece alegerea divină este diferită de judecata 18 divină; ele nu se întemeiază pe aceleaşi legi. 14 Thomas R. Schreiner, op. cit., p. 485. James Dunn (The Theolog y of Paul the Apostle, Grand Rapids, Eerdmans, 2006, p. 505-506) observă începând cu Rom. 9 şi o schimbare de vocabular. În cap. 1-8, Sfântul Apostol Pavel a folosit termenii „iudei” şi „greci” (1:16; 2:9,10; 3:9) sau „iudei” şi „neamuri” (3:29). În cap 9-11 el nu abandonează complet aceşti termeni (9:24; 10:12), dar introduce un termen nou, care devine şi cuvântul cheie al dezbaterii: „Israel”. Aceasta denotă şi apariţia unei semnificaţii noi în folosirea acestui termen de către Apostol. Cuvântul „iudeu” fusese folosit mai mult cu conotaţie etnico-geografică. Iudeu este acela care trăieşte pe teritoriul Iudeii şi nu este dintre neamurile păgâne. „Israel”, însă, transmite ideea de popor ales, cu care Dumnezeu a încheiat un legământ. „Iudeu” conferă identitatea dată de o anumită ţară, pe când „Israel” se defineşte în primul rând prin relaţia cu Dumnezeu. 15 James Dunn, op. cit , p. 507. 16 Leander Keck, op. cit., p. 231. 17 Brendan Byrne, op. cit. , p. 292. 18 James Dunn, op. cit. , p. 510. 89 Ciprian Terinte / Plērōma anul XI nr. 1 (2009) 83-108 Dar prin aceste exemple, scriitorul noutestamentar îşi susţine şi afir- maţia din 9:6, cum că „nu toţi cei din Israel sunt şi israeliţi”. Deşi Isaac şi Ismael se născuseră din acelaşi tată, totuşi Isaac a fost ales, iar I19 smael nu. La fel şi în cazul lui Iacov şi Esau, fiii lui Isaac. Situaţia în care mulţi dintre evrei se dovedesc a nu fi aleşi nu ştirbeşte cu ni- 20 21 mic credibilitatea Cuvântului lui Dumnezeu (9:6). Făgăduinţele făcute lui Israel rămân valabile, dar nu pentru toţi israeliţii, căci nu toţi sunt cu adevărat israeliţi. Sfântul Apostol Pavel contrazice astfel părerea contemporanilor săi evrei, cum că mântuirea Israelului ar fi una colectivă, vorbind despre două feluri de Israel: „Nu toţi cei din Israel sunt şi israeliţi” (9:6). „Cei din Israel” sunt evreii, toţi descendenţii fizici ai lui Avraam, pe când adevăraţii „israeliţi” sunt evreii care cred în Iisus 22 ca Mesia. Sfântul Apostol vorbeşte aici despre un Israel (spiritual) ales 19 Probabil în cazul alegerii lui Isaac, în defavoarea lui Esau, s-ar fi putut evoca criteriul etnic al acestei alegeri, deoarece Esau era născut din egipteanca Agar. De aceea, Sfântul Apostol Pavel oferă şi exemplul gemenilor lui Isaac (Iacov şi Esau) care s-au născut amândoi din aceiaşi părinţi. Aşa se explică şi precizia exprimării Sfântului Apostol Pavel din 9:10: evx e`no.j koi,thn e;cousa VIsaa.k tou/ patro.j h`mw/n (sublinierea ne aparţine). 20 Rom 9:6a – Ouvc oi-on de. o[ti evkpe,ptwken o` lo,goj tou/ qeou/. Vb. evkpi,ptw trebuie înţeles aici cu sensurile de a eşua, a cădea, a deveni ineficient (Henry George Liddell, Robert Scott, Henry Stuart Jones, Roderick McKenzie, A Greek-English Lexicon, Oxford, Oxford University Press, 1996, p. 516; Robert L. Thomas, New American Standard Hebrew-Aramaic and Greek Dictionaries: Updated Edition, Anaheim, Foun- dation Publications, 1998, p. 124; James Strong, The New Strong's Dictionary of Hebrew and Greek Words, Nashville, Thomas Nelson, 1996, p. 334; Timothy Friberg, Barbara Friberg, Neva F. Miller, Analytical Lexicon of the Greek New Testament, Grand Rapids, Mich., Baker Books, 2000, p. 139). 21 Douglas Moo, The Epistle to the Romans, (NICNT), Grand Rapids, Eerdmans, 1996, p. 571. Moo este de părere că „Cuvântul” ar putea semnifica aici Evanghelia (op. cit., p. 572). Totuşi, problema numărului mic de evrei credincioşi nu afecta credibilitatea Evangheliei, ci pe cea a făgăduinţelor divine. De aceea, considerăm că expresia „Cuvântul lui Dumnezeu” însumează toate făgăduinţele divine făcute patriarhilor şi lui Israel. De aceeaşi părere sunt Leon Morris (The Pillar New Testament Commentary. The Epistle to the Romans, Grand Rapids, Eerdmans, 1988, p. 352); James Dunn (Word Biblical Commentary. Romans 9-16, Dallas, Word Books, 1988, p. 538); Robert H. Mounce (The New American Commentary. Romans, Nashville, Broadman & Holman Publishers, 1995, p. 197); William Hendriksen, Simon J. Kistemaker (New Testament Commentary: Exposition of Paul's Epistle to the Romans, Grand Rapids, Baker, 1981, p. 317). 22 Rom 9:6b – ouv ga.r pa,ntej oi` evx VIsrah,l ou-toi VIsrah,l. Chiar dacă în epistolele Sfântului Apostol Pavel creştinii dintre neamuri sunt numiţi „urmaşi ai lui Avraam” (Gal. 3:29; Rom. 4:1-16), „tăierea împrejur” (Fil. 3:3) şi „Israel” (Gal. 6:16), totuşi în Rom. 9:6, a doua apariţie a numelui „Israel” nu se referă la întreaga Biserică, formată din iudei şi neamuri deopotrivă. V. 1-5 din acest capitol creează cadrul în care trebuie înţeles numele „Israel” în Rom. 9-11, adică în sensul lui etnic. Apoi, prin exemplele din 9:7-13 se prezintă alegerea de către Dumnezeu a unor indivizi din Israelul etnic. Mai târziu, în 9:27-29, se vorbeşte despre o rămăşiţă, care este tot din Israelul etnic. 90 Ciprian Terinte / Plērōma anul XI nr. 1 (2009) 83-108 prin făgăduinţa divină din Israel. Continuând cu generaţia exodului, Sfântul Apostol Pavel aduce în discuţie alte două personaje ilustrative – Moise şi Faraon (Rom. 9:15- 18) – pe care le pune în antiteză, pentru a arăta doi poli opuşi ai alegerii divine. În cazul lui Moise este vorba de îndurarea lui Dumnezeu (v. 15): „Căci grăieşte către Moise: «Voi milui pe cine vreau să-l miluiesc şi Mă voi îndura de cine vreau să Mă îndur»” (Ex. 33:19). Exemplul său indică spre concluzia trasă anterior, că exercitarea îndurării lui Dumnezeu „nu este nici de la cel care voieşte, nici de la cel ce aleargă, 23 ci de la Dumnezeu care miluieşte” (Rom. 9:16). Pe Faraon, însă, Dumnezeu îl împietreşte cu un scop precis, acela de a-Şi arăta puterea pe tot pământul (v. 17). Puterea lui Dumnezeu a fost vădită prin actele miraculoase înfăptuite de El, în vederea protejării poporului ales în 24 faţa unui duşman care-i întrecea cu mult puterea de luptă. Cu alte cuvinte, în concepţia Sfântului Apostol Pavel, accentul cade aici pe voia lui Dumnezeu de a-şi manifesta puterea, prin care l-a miluit pe Israel, şi nu pe împietrirea lui Faraon, care este subsidiară acestei lucrări. Aşadar, poporul cu care lucrează Dumnezeu este un popor în viaţa căruia se 25 vădeşte puterea lui Dumnezeu, iar alegerea divină nu este o răsplată, ci un act de îndurare, ce exprimă caracterul lui Dumnezeu. Împietrirea lui Faraon este în opoziţie cu miluirea lui Moise, dar, ca şi în cazul acestuia din urmă, decizia divină este luată fără a se ţine cont de faptele omului: „Deci, dar, Dumnezeu pe cine voieşte îl miluieşte, iar pe cine voieşte îl împietreşte ( sklhru,nei )” (Rom. 9:18). Sfântul Apostol Apostolul nu spune că nu doar cei care sunt din Israel sunt Israel, ci „nu toţi cei din Israel sunt şi israeliţi”. Deci este vorba despre iudei aleşi de Dumnezeu din Israel (Douglas Moo, op. cit., p. 574). Cranfield (A Critical and Exegetical Commentary on the Epistle to the Romans: Commentary on Romans IX-XVI and Essays, Edinburgh, Clark, 1979, p. 474) atrage atenţia asupra faptului ca Sfântul Pavel nu-i neagă poporului Israel, în întregimea lui, calitatea de popor ales. Iudeii rămân poporul ales al lui Dumnezeu, dar de mântuire au parte, deocamdată, doar cei care cred în Evanghelie şi formează „Biserica ascunsă în Israel”. 23 Este demn de remarcat aici faptul că Sfântul Apostol Pavel îl foloseşte ca exemplu de primirea harului lui Dumnezeu tocmai pe cel prin care Dumnezeu dăduse Legea. Deci, până şi alegerea celui prin care evreilor li s-a dat Legea a fost tot un act al harului lui Dumnezeu. 24 Dunn, Romans 9-16, p. 554. 25 Puterea lui Dumnezeu este dovedită în şi prin istoria poporului Israel, chiar dacă lui Faraon îi declară Dumnezeu că l-a ridicat pentru a-Şi arăta puterea. Este, însă, lesne de înţeles că Dumnezeu nu l-ar fi împietrit pe Faraon dacă n-ar fi avut în plan să-l mântuiască pe Israel. Prin urmare, scopul era mântuirea poporului ales, nu împietrirea faraonului ostil. De aceea, se poate afirma fără şovăire că puterea lui Dumnezeu a fost demonstrată în viaţa poporului Israel, Faraon apărând doar ca un „vas al mâniei”. 91 Ciprian Terinte / Plērōma anul XI nr. 1 (2009) 83-108 Pavel are să revină asupra motivului împietririi (11:7, 25), atunci când va vorbi despre împietrirea unei părţi din Israel, care nu crede că Iisus este Hristosul. Dacă prin Faraon Dumnezeu a arătat că El împietreşte cu un scop mântuitor mai amplu, se înţelege că şi necredinţa prezentă a lui Israel este tot rezultatul unei acţiuni divine, ca parte a unui plan mântuitor mai cuprinzător, prin care numele lui Dumnezeu să se v26 estească pe tot pământul (vezi v. 17), adică la neamuri. Până aici, Sfântul Apostol Pavel a demonstrat că Dumnezeu alege în mod suveran căile de desfăşurare a planului Său, fără a fi influenţat de faptele oamenilor. În continuare (9:22-29), el arată că Dumnezeu a hotărât, prin îndurarea sa, naşterea unui popor eshatologic ales, format din evrei şi neamuri laolaltă. Ca şi în vremea exodului, Dumnezeu a rânduit pentru înfăptuirea planului Său „vasele mâniei” (skeu,h ovrgh/j) şi „vasele milei” (skeu,h evle,ouj) (9:22-23). Scriitorul sacru nu precizează cine sunt aceste vase ale mâniei, dar spune că „vasele milei” sunt cei chemaţi dintrei iudei şi dintre neamuri (v. 23-24). Nu ne rămâne decât să înţelegem că „vasele mâniei” sunt iudeii care au refuzat să creadă în Evanghelia Sfântului Apostol P27 avel, de aceea, în prezent ei sunt sub mânia lui Dumnezeu. Dacă rămân în această stare, destinaţia lor finală este pierzarea eshatologică (avpw,leia).28 Despre „vasele milei” Sfântul Apostol spune că Dumnezeu „mai di- nainte le-a gătit spre slavă” (prohtoi,masen eivj do,xan – v. 23), adică, după cum a precizat deja în Rom. 8:28-30, slava este destinaţia poporului ales al lui Dumnezeu. În Noul Testament, slava este mărirea şi strălucirea 29 Sfintei Treimi, împărtăşită drepţilor. Sfântul Apostol Pavel spune că ea a fost făgăduită şi evreilor (Rom. 9:3), odată cu înfierea lor, dar a 26 Brendan Byrne, op. cit. , p. 297. 27 Mânia despre care vorbeşte Sfântul Apostol Pavel în construcţia skeu,h ovrgh/j este mânia prezentă a lui Dumnezeu, deoarece soarta lor eshatologică este descrisă în expresia imediat următoare, „gătite spre pierire” ( kathrtisme,na eivj avpw,leian – 9:22). 28 În epistolele Sfântului Apostol Pavel, termenul avpw,leia are sensul de nimicire esha- tologică, şi nu de pedeapsă prezentă din partea lui Dumnezeu. De aceeaşi părere sunt Dunn, Romans 9-16, p. 560; Morris, op. cit., p. 368; Schreiner, op. cit., p. 521. Moo, op. cit., p. 609. Având în vedere, totuşi, afirmaţia Sfântului Apostol Pavel din Rom. 11:23, subscriem la opinia lui Cranfield (Romans IX-XIV, p. 495), potrivit căreia, în starea de necredinţă în care se găsesc, evreii sunt destinaţi pedepsei eshatologice, dar nu este neapărat necesar să ajungă acolo, deoarece vremea mântuirii lor nu s-a isprăvit. Aşa se explică şi faptul că Dumnezeu i-a „suferit cu multă răbdare” ( h;negken evn pollh/| makroqumi,a|) până acum. 29 Ioan Mircea, Dicţionar al Noului Testament , Bucureşti, IBMBOR, 1995, p. 483. 92 Ciprian Terinte / Plērōma anul XI nr. 1 (2009) 83-108 fost realizată numai prin întruparea şi lucrarea Mântuitorului (Ev. 1:3). Împărtăşirea de slava lui Hristos se face treptat, prin comuniunea cu El în Duhul: „Iar noi toţi, privind ca în oglindă, cu faţa descoperită, slava Domnului, ne prefacem în acelaşi chip din slavă în slavă, ca de la Duhul Domnului” (2 Cor. 3:18). Finalul acestui proces este „mărirea care ni se va descoperi” (Rom. 8:18) când va avea loc „arătarea slavei marelui Dumnezeu şi Mântuitorului nostru Hristos Iisus” (Tit 2:13). Atunci, „acest trup stricăcios se va îmbrăca în nestricăciune şi acest trup muritor se va îmbrăca în nemurire” (1 Cor. 15:54). Aşadar, putem vorbi de o slavă soteriologică, manifestată în prezent prin înnoirea credincioşilor, şi de una eshatologică, de care şi Creaţia aşteaptă să aibă parte (Rom. 8:19- 30 23). De aceea, pentru Sfântul Apostol Pavel, termenii slavă şi mântuire 31 sunt sinonimi, în sensul că slava este una dintre feţele mântuirii. Putem spune deci că acea comunitate de credincioşi creştini, formată din iudei şi neamuri, reprezintă poporul cu care Dumnezeu îşi realizează planul de a proslăvi fiinţa omenească (v. 30 - evdo,xasen) cu slava pe care acum o deţine doar Cel „întâi născut între mulţi fraţi” (Rom. 8:29). Deci, existenţa acestei comunităţi mixte din punct de vedere etnic nu este o 32 abatere de la planul etern al lui Dumnezeu, ci însăşi împlinirea lui. Acest pas din desfăşurarea planului dumnezeiesc, argumentează în continuare Sfântul Apostol Pavel (Rom. 9:24-29), a fost prevestit de profeţii Osea şi Isaia. Mai întâi, scriitorul noutestamentar citează din 33 Osea, combinând Os. 2:25 (MT şi LXX) cu 2:1-2 (MT şi LXX), unde Dumnezeu anunţă că îi va include în poporul Său pe cei care altădată nu făceau parte din acest popor şi va face din ei fii ai Lui, pe fiecare în ţara lui („va fi în locul unde li s-a zis lor”), fără mijlocirea Israelului 34 etnic. Dacă Dumnezeu putea recrea legătura ruptă dintre El şi Israelul 30 H. Hegermann, „ do,xa ”, EDNT, vol. 1, p. 345-346. 31 Ioan Mircea, op. cit. , p. 484. 32 Brendan Byrne, op. cit. , p. 303. 33 Este adevărat că textele din profeţia lui Osea i-au fost adresate iniţial poporului Israel, şi nu neamurilor, aşa cum face Sfântul Apostol Pavel atunci când citează. Totuşi, acest procedeu de schimbare a destinatarilor unei profeţii vechitestamentare nu este unul neobişnuit pentru Sfinţii Apostoli, după cum se poate vedea la Sfântul Apostol Pavel şi în Rom 11:9-10, iar la ceilalţi Sfinţi Apostoli în Fapte 4:25-26. Procedeul nu constiuie o eroare exegetică datorită naturii tipologic-profetice a Vechiului Testament şi a multiplicităţii sensurilor textului sacru, în general (Edward W. Glenny, „The «People of God» in Romans 9:25-26”, în BSac 152, Jan 95, p. 51). 34 Citând Os. 2:1-2 (LXX), Sfântul Apostol Pavel rămâne fidel textului din LXX, care face referire la un anumit loc: „Şi va fi în locul unde li s-a zis lor: Nu voi sunteţi poporul Meu – acolo se vor chema fii ai Dumnezeului Celui viu” (Rom. 9:26). În textului 93 Ciprian Terinte / Plērōma anul XI nr. 1 (2009) 83-108 etnic, atunci putea şi să creeze o legătură care nu existase între El şi 35 neamuri. Dar, după ce a justificat prezenţa neamurilor în poporul ales, mai 36 trebuia ca Sfântul Apostol Pavel să explice şi contrastul dintre mul- ţimea neamurilor şi numărul mic al evreilor care făceau parte din acest popor înnoit. Pentru aceasta, el citează din Is. 10:22, unde găsim un contrast între Israelul numeros „ca nisipul mării” şi „rămăşiţa” care va fi37 mântuită. Atunci când vorbeau despre rămăşiţa lui Israel, profeţii vechitestamentari aveau atât un cuvânt de judecată, cât şi un cuvânt de speranţă pentru popor. Judecata constă în faptul că, deşi Israel era numeros „ca nisipul mării”, totuşi numai „rămăşiţa se va mântui”. Speranţa vestită este aceea că, în ciuda răzvrătirii poporului, Dumnezeu v38 a mântui o rămăşiţă din el. Aşadar, Dumnezeu anunţase de mult faptul că nu toţi evreii, din toa- te timpurile, aveau să fie mântuiţi. Apostolul îşi completează argumen- tul cu un citat din Is. 1:9, unde în LXX, pentru ideea de rămăşiţă apare termenul spe,rma , pe care scriitorul noutestamentar îl păstrează tocmai pentru a sugera că acei puţini evrei din Biserică reprezintă rămăşiţa despre care se profeţise, dar şi o sămânţă a ceea ce Dumnezeu intenţionează să 39 lucreze cu Israelul etnic, semn că nu este părăsit de Dumnezeu. Însă alegerea care a început cu Isaac şi a continuat cu Iacov, apoi cu rămăşiţa lui Israel, s-a produs şi în generaţia Sfântului Apostol Pavel prin apariţia unei alte rămăşiţe – minoritatea iudeo-creştină. Deci, nu se poate spune că a „căzut cuvântul lui Dumnezeu” (Rom. 9:6), pentru că puterea lui se vede tocmai în această deosebire pe care o face între „copiii trupului” ebraic apare expresia ~Aqm.Bi („în locul”), tradusă în LXX prin evn tw/| to,pw|. Edward W. Glenny (art. cit., p. 54) este de părere că această precizare nu este lipsită de importanţă pentru Sfântul Apostol Pavel. Dumnezeu le promite evreilor restaurarea relaţiei cu El chiar în ţara lor, în care profetul a vestit separarea temporară a lui Dumnezeu de Israel, soţia necredincioasă. Reluând precizarea privitoare la loc („va fi în locul unde li s-a zis lor”), scriitorul noutestamentar sugerează că neamurile au devenit popor al lui Dumnezeu fiecare în ţara sa, nemaifiind nevoie să se deplaseze în ţara Sfântă, aşa cum procedau păgânii temători de Dumnezeu (vezi Fapte 8:27). 35 Edward W. Glenny, art. cit. , p. 55. 36 După ce a justificat cu profeţia lui Osea prezenţa unui mare număr de foşti păgâni în Biserică (9:24-16), Sfântul Apostol Pavel creează chiar o antiteză între aceştia şi israeliţii mântuiţi în număr foarte mic, folosind prepoziţia de. la începutul v. 27: VHsai<aj de. kra,zei u`pe.r tou/ VIsrah,l. 37 Brendan Byrne, op. cit. , p. 304. 38 Douglas Moo, op. cit. , p. 615-616. 39 Brendan Byrne, op. cit. , p. 305. 94 Ciprian Terinte / Plērōma anul XI nr. 1 (2009) 83-108 40 şi „fiii făgăduinţei” (9:8). Actuala rămăşiţă a lui Israel este tot o dovadă a îndurării lui Dumnezeu vestite patriarhilor şi poporului Israel în v41 echime, chiar şi atunci când acesta fusese neascultător. 3.b. Respingerea Evangheliei de către iudei (Rom. 9:30-10:21) După ce a dovedit că primirea neamurilor în poporul ales şi limitarea 42 iudeilor îndreptaţi la o „rămăşiţă” era în acord cu planul eshatologic al lui Dumnezeu, Sfântul Apostol Pavel priveşte aceste realităţi din perspectiva răspunsului pe care Dumnezeu îl aşteaptă din partea omului. Dacă cea mai mare parte a iudeilor nu a crezut Evanghelia, asta nu se datorează ineficienţei Cuvântului mântuitor, nici necredincioşiei lui Dumnezeu. Dar nici nu se poate spune că scriitorul sacru caută acum să arunce o vină cât mai grea asupra lui Israel. El analizează, mai degrabă, cauzele împietririi acestui popor, pentru a putea încadra acest 43 „eşec” temporar în sfera mai largă a planului mântuitor (11:11-32). Pentru început (9:30-33), diferenţa dintre neamuri, care au parte de Evanghelie într-un număr atât de mare, şi iudei, care o tratează cu ostilitate, este explicată printr-o imagine favorită a Sfântului Apostol Pavel, aceea a atleţilor angajaţi într-o competiţie (Fil. 3:12-16; 1 44 Cor. 9:24-27). „Premiul” este dreptatea, iar neamurile nici măcar nu intraseră în această cursă. Premiul îndreptării le-a fost dat numai prin harul lui Dumnezeu, iar ceea ce li s-a cerut a fost doar să creadă că Dumnezeu este atât de îndurător încât să-i îndrepte, în dar, prin lucrarea mântuitoare a Domnului Hristos. De cealaltă parte, Israel era pornit în această cursă după dreptate, dar urmărea să ajungă la ea prin 40 Leander Keck, op. cit., p. 241. 41 În Rom. 9:29 Sfântul Apostol Pavel citează cu exactitate textul din Is. 1:9: eiv mh. ku,rioj sabawq evgkate,lipen h`mi/n spe,rma w`j Sodoma ἂn evgenh,qhmen kai. w`j Gomorra ἂn w`moiw,qhmen. Prin folosirea verbului evgkatalei,pw se sugerează că păstrarea unei rămăşiţe este un act al îndurării lui Dumnezeu. Lăsat în voia sa, Israel ar fi urmat calea pierzării, ca şi Sodoma şi Gomora. Însă Dumnezeu a intervenit salvator prin cruţarea rămăşiţei. Acelaşi rol, de reliefare a îndurării divine mântuitoare, îl are verbul înrudit katalei,pw în 11:4, unde Dumnezeu declară: „Mi-am pus deoparte ( kate,lipon ) şapte mii de bărbaţi... ” (Schreiner, op. cit., p. 530). 42 Vom folosi în acest studiu verbul „a îndrepta” pentru a traduce grecescul dikaio,w . Înţelegem verbul „îndrepta” ca fiind sinonim cu „a justifica” şi „a îndreptăţi”. Fiinţa umană este îndreptată atunci când Dumnezeu o achită de vină, ca rezultat al credinţei ei în jertfa mântuitoare a lui Hristos. 43 Brendan Byrne, op. cit. , p. 308. 44 „Neamurile care nu căutau (mh. diw,konta) dreptatea au dobândit dreptatea...” (9:30). Vb. diw,kw creează imaginea unei alergări într-o cursă. 95 Ciprian Terinte / Plērōma anul XI nr. 1 (2009) 83-108 Lege. Sfântul Apostol Pavel zugrăveşte respingerea Evangheliei harului de către iudei ca pe o poticnire de piatra poticnirii, piatră care este Hristos – Mesia cel răstignit. S-au poticnit pentru că a primi un astfel de Mesia însemna a recunoaşte zădărnicia faptelor lor cele după Lege, să-şi dea seama că Legea nu face din ei un neam sfânt şi că au nevoie de 45 intervenţia răscumpărătoare a harului lui Dumnezeu. În căutarea dreptăţii prin faptele Legii, Sfântul Apostol Pavel vede o ratare a însuşi scopului Legii (Rom. 10:2-4). Ea nu fusese niciodată menită să confere dreptatea necesară omului pentru mântuire, ci doar să-l convingă pe acesta de păcatul său, pregătindu-l astfel pentru 46 primirea harului dumnezeiesc (3:20; 4:15; 5:20; 7:13; cf. Gal. 3:19). Cel care caută dreptatea prin faptele Legii încă nu-şi dă seama că face parte din marea mulţime a celor care „au păcătuit şi sunt lipsiţi de slava lui Dumnezeu” (Rom. 3:23) şi a căror singură cale spre îndreptare este harul lui Hristos. Israel, însă, a continuat „cursa” lui după dreptate prin faptele Legii şi a eşuat să împlinească Legea, deoarece „sfârşitul (te,loj) Legii este Hristos, spre dreptate tot celui ce crede” (10:4). În condiţiile în care finalul alergării după dreptate, pe care o iniţiase Legea, era Hristos cel răstingnit, Sfântul Apostol ajunge din nou la concluzia că iudeii nu au reuşit să atingă ţinta alergării lor. Spre deosebire de dreptatea căutată prin Lege, cea pe care o dă credinţa nu presupune eforturi supraumane (Rom. 10:5-8), ci însuşirea personală a lucrării divine mântuitoare („de vei mărturisi cu gura ta că Iisus este Domnul”) şi trăirea practică a acesteia („vei crede în inima ta că Dumnezeu L-a înviat pe El din morţi”) (10:9). Urmând această cale, care duce cu siguranţă la îndreptare şi mântuire, dispare orice diferenţă dintre iudei şi neamuri: „Căci nu este deosebire între iudeu şi elin, pentru că Acelaşi este Domnul tuturor, Care îmbogăţeşte pe toţi cei ce-L cheamă pe El. Căci: «Oricine va chema numele Domnului se va mântui»” (10:12-13). După cum starea de păcătoşenie îi unise pe evrei şi pe neamuri într-o umanitate dependentă în egală măsură de harul dumnezeiesc, tot aşa şi dreptatea care se capătă prin credinţa în Hristos îi uneşte într-un nou popor al lui Dumnezeu. Dar intenţia Sfântului Apostol Pavel nu este doar aceea de a constata depărtarea iudeilor de harul dumnezeiesc, ci şi de a oferi o explicaţie pentru această situaţie. Dumnezeu a rânduit propovăduitori, care au vestit Evanghelia (Rom. 10:15), ceea ce înseamnă că posibilitatea de a 45 Brendan Byrne, op. cit. , p. 310. 46 Ibid. , p. 309. 96 Ciprian Terinte / Plērōma anul XI nr. 1 (2009) 83-108 auzi vestirea le-a fost oferită de Dumnezeu. Cu toate acestea, nu toţi au ascultat cum se cuvine Evanghelia, în sensul de a răspunde cu credinţă vestirii ei (10:16). Apoi, Sfântul Pavel anticipează încercarea iudeilor de a se dezvinovăţi, pe motiv că n-au cunoscut dinainte planul lui D47 48 umnezeu. Citând, însă, din Deut. 32:21 şi din Is. 65:1-2 scriitorul sacru dovedeşte că Israel fusese anunţat că Dumnezeu are să cuprindă şi neamurile în lucrarea Sa mântuitoare, iar Israel va fi ispitit să se opună 49 acestui plan. Dacă neamurile necunoscătoare de Dumnezeu au auzit şi au crezut Evanghelia, cu atât mai mult ar fi trebuit s-o înţeleagă evreii, 50 care aveau Legea şi profeţii. În aceste condiţii, se poate spune că, după Sfântul Pavel, cauza împietririi lui Israel o constituie în mod deosebit necredinţa acestui popor, manifestată prin refuzul lui de a se mântui 51 conform planului etern al lui Dumnezeu (Rom. 10:21). 47 Cântarea lui Moise din Deut. 32 are şi un caracter profetic, care s-a potrivit bine scopului Sfântului Apostol Pavel de a arăta că lui Israel i se vestise de mult chemarea neamurilor. În profeţia lui Moise este descrisă şi păcătoşenia lui Israel, după care este vestit eşecul poporului de a împlini Legea, idei preluate de scriitorul noutestamentar în argumentaţia sa. 48 „Căutat am fost de cei ce nu întrebau de Mine, găsit am fost de cei ce nu Mă căutau. Şi am zis: «Iată-Mă, iată-Mă aici», la un neam ( tw/| e;qnei ) care nu chema numele Meu! Tins-am mâinile Mele în toată vremea către un popor răzvrătit, care mergea pe căi silnice, după cugetele sale” (Is. 65:1-2). Is. 65 îi este adresat lui Israel într-o perioadă de apostazie, context care este, de asemenea, prielnic argumentului Sfântului Apostol Pavel, cum că majoritatea poporului Israel este apostată. Deşi unii comentatori cred că v. 1 a fost adresat tot lui Israel, ca şi v. 2, totuşi Sfântul Pavel interpretează subst. e;qnoj ca referindu-se la neamuri. Profetul, însă, arată că Dumnezeu se poate descoperi unor oameni care nu-L căutau (după Sfântul Apostol Pavel, neamurile), în timp ce alţii, pe care Dumnezeu îi cheamă, se pot împietri (evreii). 49 Thomas R. Schreiner, op. cit. , p. 573. Cu privire la ceea ce spune Sfântul Apostol Pavel că ştiau evreii din vechime s-au formulat diverse păreri, una dintre ele fiind aceea că evreii cunoşteau Evanghelia din vechime (William Sanday, Arthur C. Headlam, A Critical and Exegetical Commentary on the Epistle to the Romans, Edinburgh, 1907, p. 123). Totuşi, Evanghelia este descrisă de Sfântul Pavel în Rom. 16:25-26 ca fiind „descoperirea tainei celei ascunse din timpuri veşnice, iar acum arătată prin Scripturile proorocilor” (sublinierea noastră). De aceea, considerăm că ceea ce ştiau evreii de la Moise şi de la profeţi era că Dumnezeu, la timpul potrivit, avea să cheme şi neamurile pentru a-L cunoaşte (vezi Is. 2:2-4; 56:6-7; 60:3-14; Mica 4:1-2; Zah. 14:16-17). Acelaşi punct de vedere este susţinut şi de Moo, op. cit., p. 668; Byrne, op. cit., p. 336; Morris, op. cit., p. 393. 50 Mounce, op. cit. , p. 213. 51 Este demn de observat aici faptul că în Rom. 9-11 Sfântul Apostol Pavel nu opune suveranităţii lui Dumnezeu libertatea voinţei umane. După ce în 9:1-29 a stabilit că „Dumnezeu pe cine voieşte îl miluieşte, iar pe cine voieşte îl împietreşte” (v. 18), în 9:30-10:21 Apostolul spune că Israel ar fi trebuit să creadă şi este vinovat pentru necredinţa sa. Scriitorul sacru susţine, în egală măsură, suveranitatea divină şi răspunderea omului, fără a încerca o reconciliere filosofică a celor două noţiuni. De aceea, subscriem la constatarea lui Schreiner (op. cit., p. 575), cum că orice încercare 97 Ciprian Terinte / Plērōma anul XI nr. 1 (2009) 83-108 3.c. Primirea rămăşiţei lui Israel în poporul lui Dumnezeu (Rom 11:1-32) Aşadar, în Rom. 9-10 Sfântul Apostol Pavel dovedeşte că, deşi neamurile sunt primite, iar Israel este împietrit, Dumnezeu este fidel planului Său, care a fost vestit din vechime, acela de a da naştere unui popor format atât din iudei, cât şi din neamuri. Deci, Dumnezeu îşi respectă făgăduinţele (9:6-29). Răspunderea pentru împietrirea lui Israel faţă de Evanghelie nu o poartă nici Dumnezeu, nici propovăduitorii, ci Israel, prin necredinţa şi refuzul de a-L asculta pe Dumnezeu (9:30-10:21), care a aşteptat mereu, cu braţele deschise, un popor nerecunoscător şi îndărătnic (10:21). Rămânea de clarificat statutul lui Israel în planul lui Dumnezeu, în condiţiile în care ei respinseseră acest plan. Îi respinsese oare şi Dumnezeu pe ei? Răspunsul Sfântului Apostol Pavel la această întrebare este „Nici- decum! (mh. ge,noito) [...] Nu a lepădat Dumnezeu pe poporul Său, pe care mai înainte l-a cunoscut (to.n lao.n auvtou/ o]n proe,gnw)” (Rom. 11:1-2). Aceasta este o constatare pe care Sfântul Apostol Pavel o face cu 52 privire la întregul Israel, nu doar la o parte din el. Este adevărat că în continuare scriitorul sacru are să explice această afirmaţie prin alegerea rămăşiţei şi mântuirea finală a Israelului, dar pentru început, el enunţă principiul: Dumnezeu nu şi-a lepădat poporul. Aceasta nu înseamnă că Israelul etnic, din toate timpurile, va fi mântuit, ci că Dumnezeu l-a 53 ales să-şi desfăşoare planul prin el, iar această alegere n-a fost anulată. Altfel, nici Sfântul Apostol Pavel – „israelit, din urmaşii lui Avraam, din filosofică sau teologică de a rezolva această problemă va fi neconvingătoare, deoarece inevitabil va suprima una dintre noţiuni în favoarea celeilalte. Tensiunea nu poate fi rezolvată decât recunoscând că relaţia dintre suveranitatea divină şi libertatea voinţei umane se desfăşoară dincolo de capacităţile noastre raţionale prezente. 52 Cercetătorii se împart în două tabere atunci când este vorba de semnificaţia termenului lao,j în 11:1-2. Unii comentatori sunt de părere că Sfântul Apostol Pavel se referă aici doar la rămăşiţă, nu la întregul Israel etnic (Charles Hodge, Romans, Crossway Books, 1994, p. 186; Schreiner, op. cit., p. 578-579). De cealaltă parte, majoritatea exegeţilor consideră că se are în vedere tot Israelul etnic, pe care Dumnezeu l-a ales. Argumentul celor care susţin referirea la rămăşiţă este acela că nu este posibil ca tot Israelul, din toate timpurile, să fie mântuit. Problema acestui argument este, însă, confuzia dintre alegere şi mântuire. Faptul că un popor este ales pentru ca Dumnezeu să-şi manifeste slava prin el nu înseamnă că toţi membrii lui sunt mântuiţi, indiferent de loialitatea lor faţă de legământul cu Dumnezeu. Verbul proginw,skw din v. 2 nu descrie doar precunoaşterea lui Dumnezeu, ci tocmai istoria legămintelor lui Dumnezeu cu Israel, prin care acest popor a fost cunoscut de Dumnezeu dintotdeauna. Aşadar, Sfântul Apostol Pavel are în vedere întregul Israel etnic atunci când spune că Dumnezeu nu şi-a lepădat poporul. 53 Morris, op. cit. , p. 399. 98 Ciprian Terinte / Plērōma anul XI nr. 1 (2009) 83-108 54 seminţia lui Veniamin” (v. 1) – n-ar mai fi fost mântuit. Deci, Israel îşi păstrează statutul de popor ales, chiar dacă nu a crezut Evanghelia. Dar, după cum în vremea profetului Ilie Dumnezeu îşi păstrase o rămăşiţă de şapte mii de bărbaţi, tot aşa acum, El are o rămăşiţă nouă, pe care o formează bineînţeles iudeii creştini, a cărei existenţă dovedeşte 55 că Dumnezeu nu şi-a lepădat poporul. Dar rămăşiţa aceasta este una 56 „aleasă prin har. Iar dacă este prin har, nu mai este din fapte; altfel harul nu mai este har” (Rom. 11:5-6). Deci, dacă în vechime, în condiţii de apostazie naţională, se vorbea despre o rămăşiţă credincioasă a lui Israel, acum credincioşia îi este atribuită numai harului lui Dumnezeu. Iar dacă harul lui Dumnezeu, manifestat prin această rămăşiţă, este eficient independent de faptele omului, înseamnă că acest har va triumfa deasupra necredinţei întregului Israel. Rămăşiţa devine astfel mărturia 57 faptului că Dumnezeu nu şi-a lepădat poporul. Dar constatarea aceasta împarte, inevitabil, Israelul etnic în două tabere: „cei aleşi” (hv evklogh.), care au fost îndreptaţi, şi „ceilalţi” (oi` loipoi.), care „s-au împietrit” (11:7). În Rom. 11:11-32 Sfântul Apostol Pavel urmează să precizeze pentru cât timp are să rămână această situaţie. „S-a poticnit, oare (Israel), ca să cadă?” (11:11) Cu alte cuvinte: S-a împiedicat Israel astfel încât să cadă din planul mântuitor al lui Dumnezeu? Răspunsul Apostolului este „Nicidecum!”. Necredinţa lui Israel este una temporară, deoarece ea este primul pas dintr-un proces, în trei etape, care se va termina tot cu binecuvântarea acestui popor: greşeala lor ( para,ptwma auvtw/n – v. 12), micşorarea lor (to. h[tthma auvtw/n – v. 12), simultană cu mântuirea neamurilor, şi plinătatea întoarcerii lor (to. plh,rwma auvtw/n). Etapa de mijloc este mântuirea neamurilor: „prin căderea lor, neamurilor le-a venit mântuirea”, în sensul că Dumnezeu şi-a 58 îndreptat făgaşul mântuirii acum către întreaga lume. Israel a încălcat 54 Ibid., p. 214. 55 Morris (op. cit., p. 401) observă că în construcţia lei/mma kat ' evklogh.n ca,ritoj ge,gonen („este o rămăşiţă aleasă prin har”) chiar şi topica este semnificativă. Aşezarea verbului gi,nomai la finalul frazei conferă o notă de continuitate. Alegerea rămăşiţei nu este trecătoare, ci permanentă. 56 Comentatorii cad de comun acord asupra sensului general pe care îl are termenul „faptă” aici. Nu este vorba doar despre faptele Legii, ci despre merite personale, în general. Pe tot parcursul argumentaţiei sale din Rom. 9-11, Sfântul Apostol Pavel a avut în vedere alegerea poporului fără merite personale. De exemplu, în cazul alegerii patriarhilor – „nu din fapte, ci de la Cel care cheamă” (9:11) – nu se putea vorbi de faptele Legii, căci ea nu fusese încă dată. 57 Brendan Byrne, op. cit. , p. 331. 58 Moo, op. cit. , p. 683. 99 Ciprian Terinte / Plērōma anul XI nr. 1 (2009) 83-108 Legământul lui Yahweh, de aceea va fi mântuit numai prin îndurarea lui Dumnezeu, iar Dumnezeu hotărăşte să-Şi extindă îndurarea şi către neamuri. Dar nu acesta este sfârşitul. În final, văzând Israel cum nea- murile se bucură de mântuirea ce le-a fost lor promisă, are „să-şi întărâte râvna faţă de ele” (v. 11) şi atunci va fi „primirea lor la loc” (v. 15), în „întreg numărul lor” ( to. plh,rwma auvtw/n ) (v. 12).59 Reprimirea întregului Israel, la finalul istoriei, este ilustrată de Sfântul Apostol Pavel prin două alegorii: „dacă este pârga (de făină) sfântă, şi frământătura este sfântă; şi dacă rădăcina este sfântă, şi ramurile sunt” (11:16). Cu alte cuvinte, dacă patriarhii au fost aleşi de Dumnezeu 60 şi sfinţiţi pentru El, atunci şi Israel este consacrat ca popor al Său. Israelul etnic rămâne poporul lui Dumnezeu, datorită făgăduinţelor făcute părinţilor lui (11:28-29), chiar dacă, în condiţiile prezente, doar o61 parte din el – rămăşiţa – este mântuită prin harul dumnezeiesc. 59 Moo, op. cit. , p. 687. 60 În încercarea de a interpreta termenii „pârgă” ( avparch,) şi „rădăcină” ( r`i,za ), cerce- tătorii au propus câteva semnificaţii, precum: (1) ambele simboluri s-ar referi la Domnul Hristos (H. L. Elisson, The Mystery of Israel: An Exposition of Romans 9-11, Grand Rapids, Eerdmans, 1966, p. 86); (2) ambele simboluri s-ar referi la rămăşiţa iudeo-creştină (C. K. Barrett, Romans, p. 200); (3) ambele simboluri se referă la Avraam şi la patriarhi (J. Murray, The Epistle to the Romans: The English Text with Introduction, Exposition, and Notes, vol. 2: Chapters 9-16, Grand Rapids, Eerdmans, 1965, p. 85; J. Munck, Christ & Israel: An Interpretation of Romans 9-11, Philadelphia, Fortress, 1967, p. 127; E. Käsemann, Commentary on Romans, Grand Rapids, Eerdmans, 1980, p. 308); (4) „pârga” s-ar referi la rămăşiţa iudeo-creştină, iar „rădăcina” la patriarhi (C. E. B. Cranfield, Romans IX-XVI, p. 564). Simbolurile amintite nu pot face referire la Mântuitorul, deoarece, în contextul în care apar, Sfântul Apostol Pavel vorbeşte doar despre locul iudeilor în planul lui Dumnezeu, fără a aminti de Persoana sau lucrarea Domnului Hristos. Procedeul vorbirii metaforice, fără a se aminti entitatea reprezentată în context, nu îi este caracteristic Sfântului Pavel. Este puţin probabil, de asemenea, ca iudeo-creştinii să fi fost rădăcina care îi ţine pe creştinii dintre păgâni. Simbolul rădăcinii sugerează mai degrabă temelia poporului lui Dumnezeu, pe care o constituie patriarhii şi făgăduinţele făcute lor. Această interpretare este susţinută şi de 11:28, unde se spune că evreii sunt iubiţi, „din cauza părinţilor”. Nici separarea între „pârgă” şi „rădăcină” nu poate fi făcută, pentru a se poate spune că „pârga” sunt iudeo-creştinii, iar „rădăcina” sunt patriarhii. Sfântul Apostol Pavel foloseşte imaginea primelor roade (pârga), pentru a putea introduce noţiunea de sfinţenie, având în vedere semnificaţia liturgică a termenului. Asocierea sfinţeniei direct cu rădăcina şi ramurile ar fi fost lipsită de fundament teologic vechitestamentar. Rămâne, deci, că amândouă simbolurile îi reprezintă pe Patriarhi, ideea transmisă fiind aceea că Israel rămâne poporul ales, în virtutea alegerii părinţilor lor – patriarhii – de către Dumnezeu. 61 Această concluzie a Sfântului Apostol Pavel pare a se contrazice cu cea din 9:6-13, cum că trebuie făcută o diferenţă între Israelul etnic şi cel spiritual. Lucrurile nu stau aşa, deoarece potrivit Sfântului Pavel, nici un evreu, ca individ, nu poate pretinde că este ales de Dumnezeu, doar pe criterii etnice, din moment ce Dumnezeu pe unii evrei i-a ales, iar pe alţii i-a lepădat. Dar nici nu se poate spune că Dumnezeu şi-a lepădat poporul ca întreg, aşa cum a fost dovedit. 100 Ciprian Terinte / Plērōma anul XI nr. 1 (2009) 83-108 Dintre cele două alegorii menţionate în 11:16, cea mai detaliat dez- voltată de către Sfântul Apostol Pavel este alegoria măslinului (Rom. 11:17-24). Israel este măslinul sădit şi îngrijit de Dumnezeu, iar nea- murile sunt întruchipate printr-un măslin sălbatic. La un moment dat, Dumnezeu decide să taie anumite ramuri din măslinul Său, pentru a le altoi pe altele, din măslinul sălbatic, ceea ce înseamnă că neamurile 62 au devenit parte a măslinului lui Dumnezeu. Sfântul Apostol Pavel anticipează părerea greşită a celor dintre neamuri că, odată intraţi în poporului lui Dumnezeu, i-au înlocuit în această calitate pe iudei. Scriitorul sacru spune, însă, că „din cauza necredinţei au fost tăiate, iar tu stai prin credinţă” (11:20), iar credinţa nu este altceva decât re- cunoaşterea nevredniciei personale şi a dependenţei totale de harul dumnezeiesc. Astfel, şi iudeii, „de nu vor stărui (mh. evpimei,nwsin) în necredinţă, vor fi altoiţi; căci puternic este Dumnezeu să-i altoiască iarăşi” (11:23). Se poate înţelege de aici că un timp de necredinţă, ca cel al evreilor, nu-i poate exclude ireversibil din poporului lui Dumnezeu, ci numai persistenţa ( evpime,nw ) în necredinţă. Însă atunci când credinţa ia locul necredinţei, ei sunt cu siguranţă reprimiţi, datorită legăturii lor 63 naturale cu patriarhii, iar „dacă rădăcina este sfântă, şi ramurile sunt”. Oricât de mare har li s-ar arăta neamurilor, ei vor fi mereu „ramura sălbatică” altoită la Israel. Mântuirea lor este doar parte a mântuirii întregului „măslin”. De o înlocuire a Israelului etnic nu poate fi vorba în gândirea Sfântului Apostol Pavel, deoarece el nu concepe mântuirea credincioşilor fără restaurarea întregului pom. Deci există o singură rădăcină – patriarhii – şi un singur măslin – poporul lui Dumnezeu – ale cărui ramuri sunt atât evrei, cât şi neamuri. Orice ramură – dintre evrei sau dintre neamuri – care nu rămâne lipită de pom prin credinţă, v64 a fi tăiată (v. 20-23). „Împietrirea s-a făcut lui Israel în parte, până ce va intra tot numărul neamurilor. Şi astfel întregul Israel se va mântui... ” (11:25-26). Acest număr al neamurilor face aluzie la motivul eshatologic tradiţional al strângerii neamurilor în Sion (Is. 2:2-3; 56:6-7; 60:3-14; Mica 4:1-2; Zah. 14:16-17). Înţelegerea clasică era aceea că neamurile vor avea doar 62 Brendan Byrne, op. cit. , p. 341. 63 Sfântul Apostol Pavel nu susţine aici vreun merit personal al patriarhilor, ca şi cum aceştia n-ar fi avut nevoie de harul divin. Ei sunt amintiţi de scriitorul sacru în calitatea lor de primitori ai făgăduinţelor divine, pe care le-au crezut. Ei „poartă” ramurile în sensul că au fost primii care au auzit făgăduinţele, iar urmaşii lor trebuie să le urmeze credinţa, pentru ca planul eshatologic al lui Dumnezeu să se împlinească. 64 Moo, op. cit. , p. 704. 101 Ciprian Terinte / Plērōma anul XI nr. 1 (2009) 83-108 o parte marginală la privilegiile care-i revin lui Israel. Taina propovăduită de Sfântul Apostol Pavel prevede însă că ordinea aceasta este inversată: acei evrei care au fost împietriţi trebuie să aştepte afară, până când intră 65 „numărul neamurilor” (cf. Mt. 21:31). Cu toate acestea, înainte de împotrivirea lui Israel a avut loc alegerea acestui popor, atunci când Dumnezeu i-a chemat pe patriarhi, alegere necondiţionată de meritele patrirhilor, ci intemeiată numai pe harul dumnezeiesc. De aceea, scri- itorul noutestamentar cutează a spune că „darurile şi chemarea lui Dumnezeu nu se pot lua înapoi” (Rom. 11:29) de la Israel ( avmetame,lhta ga.r ta. cari,smata kai. h` klh/sij tou/ qeou/). După cum înainte de con- vertirea lor neamurile erau într-o stare de nedreptate (1:18-23), iar acum – după întoarcerea la Dumnezeu – au căpătat milă (3:21-26), tot astfel iudeii sunt acum neascultători faţă de Evanghelie (9:31-33), iar după împlinirea numărului neamurilor vor avea şi ei parte de îndurarea lui D66 umnezeu (11:30-31). Israelul etnic a fost dintotdeauna şi rămâne 65 Brendan Byrne, op. cit. , p. 350. 66 Părerile exegeţilor privitoare la „întregul Israel” care „se va mântui” (Rom. 11:26) sunt împărţite. Unii consideră că „întregul Israel” este doar rămăşiţa, deoarece în 9:6 se spune că aceasta este adevăratul Israel (F. Refoulé, “Unité de l'Epître aux Romains et histoire du salut.” RSPT 71 (1987) p. 219-242). Alţii văd în „întregul Israel” o referire la Biserică, adică rămăşiţa evreiască ce intră în Biserică şi neamurile mântuite (Karl Barth, The Epistle to the Romans, Oxford, Oxford University Press, 1968, p. 461). O a treia interpretare propusă, susţinută de majoritatea comentatorilor, este aceea că „întregul Israel” este format din rămăşiţa care se mântuieşte în Biserică şi evreii care vor fi în viaţă la Parusia Mântuitorului. Există în exprimarea Sfântului Apostol Pavel câteva indicii care ne fac să subscriem la această a treia interpretare. În primul rând, Apostolul vorbeşte despre două categorii de evrei diferite: rămăşiţa mântuită şi ceilalţi (oi` loipoi.), care „s-au împietrit” (11:7, 25). Deci, ar fi logic ca atunci când foloseşte expresia „întregul Israel” Apostolul să se refere la ambele categorii. Apoi, în 11:28-31 apare opoziţia dintre „ei” şi „voi”, iar conform celei de-a doua interpretări menţionate, prin „voi” Sfântul Apostol Pavel ar trebui să se adreseze Bisericii, iar „ei” sunt evreii împietriţi, vrăjmaşi ai Evangheliei. Dar şi despre „ei” ni se spune că vor fi „miluiţi”. Aşadar, „întregul Israel” nu poate cuprinde doar rămăşiţa şi neamurile, ci şi pe evreii împietriţi. Dar, ca să interpretăm pănă la capăt antiteza dintre „ei” şi „voi”, trebuie spus că „ei” se referă la evrei, în general, iar „voi” la neamuri. Această interpretare este sugerată de 11:25, unde Sfântul Apostol Pavel exprimă scopul dezvăluirii acestei taine a mântuirii lui Israel: „ca să nu vă socotiţi pe voi înşivă înţelepţi”. Or, cei care se vedeau superiori erau creştinii dintre păgâni, care pretindeau că Israelul etnic este abandonat definitiv de Dumnezeu. În concluzie, „întregul Israel” se referă la evreii care fac parte din Biserică şi laolaltă cu cei care vor fi în viaţă la Parusia Domnului, eveniment sugerat de citatul din Is. 59:20-21 despre venirea Izbăvitorului din Sion. Întrebările legate de mântuirea finală a Israelului sunt, însă, mai multe. Mai intens dezbătută în prezent este cea legată de modalitatea prin care Israel va fi mântuit. Vor ajunge toţi să creadă în Mântuitorul? Se va face printr-o intervenţie divină mira- culoasă? Pentru o dezbatere mai amplă a acestor probleme, a se vedea Jouette M. Bassler, Navigating Paul. An Introduction to Key Theological Concepts, Louisville, West- minster John Knox, 2007, p. 71-85. 102 Ciprian Terinte / Plērōma anul XI nr. 1 (2009) 83-108 în istoria mântuirii unealta aleasă de Dumnezeu, fie în ascultare, fie în împietrire, iar includerea neamurilor în poporul lui Dumnezeu nu-i 67 schimbă cu nimic statutul. Identitatea poporului lui Dumnezeu – Israel – este definită, deci, de alegerea pe care Dumnezeu o face numai prin harul Său, de făgă- duinţele Sale nestrămutate şi de răspunsul pe care omul trebuie să-l ofere chemării dumnezeieşti – încrederea neabătută în harul mântuitor al lui Dumnezeu prin Hristos. 4. Concluzii Sfintele Scripturi încep prin a afirma că „la început a făcut Dumnezeu cerul şi pământul” (Gen. 1:1). Domnul Dumnezeu este Făcătorul tutu- ror lucrurilor şi al omenirii, iar relatarea Creaţiei arată lămurit că planul mântuitor al lui Dumnezeu nu se limitează la un popor – Israel –, ci cuprinde întreaga Creaţie, începând cu omenirea. Dar înnoirea Creaţiei întregi nu se poate face decât printr-un popor înnoit, care să fie purtătorul puterii înnoitoare a lui Dumnezeu, ceea ce în vechime nu a fost posibil din cauza neputinţei omeneşti de a trăi după dreptatea divină. Sfântul Apostol Pavel arată, însă, că Dumnezeu, în conformitate cu făgăduinţele profetice din vechime, îşi înnoieşte poporul cu care şi încheie un Nou Legământ, prin crucea lui Hristos. Spre deosebire de Legământul mozaic, acest Nou Legământ face posi- bilă separarea duhovnicească, interioară a credinciosului de lume (vezi imaginea răstignirii din Gal. 6:16). În felul acesta, omul este împuterni- cit să trăiască „după dreptarul” lui Dumnezeu, ceea ce înseamnă că el este îndreptat înaintea Creatorului Său, chiar dacă lucrul acesta se face pe parcursul unui proces de modelare interioară. Ceea ce în vechime n-a fost posibil cu nici un chip, acum se poate realiza, dar numai prin puterea lui Dumnezeu manifestată în crucea lui Hristos. Dar poporul lui Dumnezeu nu este doar suma unor indivizi pre- schimbaţi prin puterea lui Dumnezeu, ci el este, în acelaşi timp, un întreg, un micro-cosmos menit să transforme Creaţia într-o hristosferă (Rom. 8:18-23). De aceea, înnoirea acestui popor nu s-a produs doar la nivelul sufletesc al fiecărui individ, ci chiar şi în conformaţia sa obştească. După cum interpretau ei profeţiile vechitestamentare privitoare la mân- tuirea neamurilor, evreii se aşteptau ca celelalte naţiuni să cunoască mântuirea prin intermediul lor. Dumnezeu, însă, îşi manifestă puterea 67 Ronald E. Diprose, op. cit. , p. 58. 103 Ciprian Terinte / Plērōma anul XI nr. 1 (2009) 83-108 facând posibilă includerea neamurilor în poporul Său, prin alegerea Lui suverană şi prin credinţa cu care neamurile au răspuns chemării di- vine. Aceasta înseamnă că poporul lui Dumnezeu se constituie prin puterea lui Dumnezeu şi trebuie să rămână, în toată istoria sa, o dovadă netăgăduită a acestei puteri. În aceste condiţii, în poporul lui Dumnezeu se întâlnesc rămăşiţa lui Israel – cei care au crezut în Hristos – şi neamurile care au crezut în Hristos. Şi unii şi alţii fac parte din poporul lui Dumnezeu numai prin credinţa că harul lui Dumnezeu este singura cale de acces în Împărăţie. De aceea, o dovadă a puterii lui Dumnezeu, căreia Sfântul Apostol Pavel îi acordă o importanţă deosebită este unitatea poporului lui Dumnezeu, unitate care transcende limitele istorice şi etnice. Aşa cum reiese apriat şi din alegoria măslinului, există un singur popor al lui Dumnezeu, a cărui rădăcină este adânc înfiptă în ţarina Vechiului Testament şi ale cărui ramuri provin atât dintre iudei, cât şi dintre neamuri. Întruparea Mântuitorului reprezintă un moment crucial în istoria poporului ales: apartenenţa la acest popor se decide în funcţie de credinţa individului – iudeu sau păgân – în Fiul întrupat al lui Dumnezeu, ceea ce face ca harul lui Dumnezeu să se reverse şi asupra neamurilor. Dar această schimbare nu înseamnă trecerea de la un popor al lui Dumnezeu la un altul. Neamurile care cred în Mântuitorul intră în co- munitatea celor mântuiţi, întemeiată pe făgăduinţele divine adresate pa- triarhilor, iar iudeii rămân în această comunitate doar crezând în Mesia Hristos şi în lucrarea Sa mântuitoare. Deci, potrivit alegoriei măslinului (Rom. 11:17-24) şi unii şi alţii fac parte din poporul lui Dumnezeu numai datorită puterii Sale exprimate faţă de om prin har: iudeii pentru că nu sunt dintre ramurile tăiate, neamurile pentru că au fost altoite „împotriva firii” într-un măslin bun. Ceea ce îi uneşte este dependenţa tuturor, în egală măsură, de acest har, ca singură cale de îndreptare înaintea lui Dumnezeu. De aceea, considerăm că atunci când Sfântul Apostol Pavel vorbeşte despre îndreptarea omului prin har, harul are în vedere bunăvoinţa sau îndurarea lui Dumnezeu faţă de om, fără ca acesta s-o merite. Prin har i-a ales Dumnezeu pe patriarhi şi pe descendenţii lor; iudeo-creştinii fac parte din poporul lui Dumnezeu doar datorită harului; neamurile au fost „altoite” în poporul lui Dumnezeu prin har, iar evreii ostili Evangheliei pot fi „altoiţi” oricând în Israelul lui Dumnezeu, dacă nu persistă în respingerea harului. În aceste condiţii, înţelegem că în gândirea Sfântului Apostol Pavel nu a existat niciodată idea înlocuirii Israelului etnic de către Biserică. De 104 Ciprian Terinte / Plērōma anul XI nr. 1 (2009) 83-108 fapt, Biserica este numele dat poporului lui Dumnezeu din era prezentă a istoriei mântuirii, după cum „Israel” a fost numele acestui popor în vechea eră. Ca entitate spirituală, Israel este legat organic de Biserică; dar ca entitate naţională, Israel este un popor care continuă să fie în atenţia lui Dumnezeu (Rom. 11:1-2). Sfântul Chiril al Alexandriei, atunci când comentează textul din Ex. 2:1-10, despre punerea lui Moise în coş de către mama sa, afirmă că Moise e chip al lui Hristos, iar mama Sa închipuie pe iudei şi sinagoga. „După ce a înaintat în vârstă, Sinagoga care L-a născut, aprinsă spre ucidere, căci Hristos s-a ivit după trup din iudei, L-a închis în mormânt”. Fiica lui Faraon este preînchipuirea Bisericii dintre neamuri care Îl găseşte pe Hristos în apa Botezului. Despre aducerea mamei lui Moise spre a-i fi doică, acelaşi Sfânt Părinte spune că „sinagoga evreilor va primi la vremea sa pe Hristos de la Biserica din neamuri, cunoscând de la ea taina Lui (...) Căci după ce L-a părăsit sinagoga iudeilor pe Iisus şi l-a respins prin 68 neascultare, în timpurile din urmă îl va primi”. În opinia lui Douglas Moo, un termen noutestamentar care ex- primă foarte lămurit relaţia dintre poporul lui Dumnezeu din Vechiul Testament şi cel din Noul Testament este acela de „împlinire” (plh,rwma). Acesta surprinde atât elementul de continuitate, acela că Biserica este împlinirea lucrării dumnezeieşti începute prin Israel, cât şi elementul de noutate, acela că Biserica, şi nu o singură naţiune (Israel), este 69 acum purtătoarea lucrării lui Dumnezeu în mijlocul lumii. Atât în modelarea interioară a celor care formează Israelul lui Dumnezeu, cât şi în modelarea lui colectivă, etnică, trebuie văzută împlinirea eshatologică a imaginii profetice folosite de Ieremia, înfăţişând olarul al cărui vas din lut „s-a stricat în mâna lui; dar olarul a făcut dintr-însul alt vas, cum a crezut că-i mai bine să-l facă” (Ier. 18:3). Toate acestea, însă, – alegerea, îndreptarea prin har, modelarea şi unirea poporului ales – îşi au obârşia în dorinţa lui Dumnezeu de a-şi manifesta puterea înnoitoare, aşa cum a făcut-o şi în vechime prin ale- gerea suverană, eliberarea evreilor din robia egipteană şi consacrarea lor ca popor al Său, în ciuda tuturor neajunsurilor lor. Israelul etnic a fost, la rândul său, poporul înnoit al lui Dumnezeu, în raport cu poporul format de întreaga umanitate, care a încercat construirea cetăţii 68 Sfântul Chiril al Alexandriei, Glafire la Ieşire I, citat de Pr. Ioan Sorin Usca, Vechiul Testament în tâlcuirea Sfinţilor Părinţi. Ieşirea, Bucureşti, Christiana, 2002, p. 13-14. 69 Moo, op. cit. , p. 709. 105 Ciprian Terinte / Plērōma anul XI nr. 1 (2009) 83-108 şi a turnului Babel şi pe care l-a „împrăştiat Domnul de acolo în tot pământul” (Gen. 11:8). După întruparea Mântuitorului se poate spune că unicul popor ales a renăscut, la fel ca Issac, prin făgăduinţa lui Dumnezeu (Rom. 9:8), care nu reprezintă altceva decât intervenţia miraculoasă a puterii lui Dumnezeu. Dar, în concepţia Sfântului Apostol Pavel, poporul ales are parte şi de un nou exod, de la robia păcatului, la libertatea dată de harul dumnezeiesc. Chiar dacă această idee este vag amintită în Epistola către Romani (vezi Rom. 9:15-17), totuşi în 1 Cor. 10:1- 10 Apostolul spune că neascultarea din deşert a evreilor trebuie să-i servească drept avertisment Bisericii. Simboluri precum norul, marea, mâncarea şi băutura sunt adoptate şi interpretate în viaţa Bisericii prin convertire, Botez şi hrana ei duhovnicească. Noul exod este unul la care participă de data aceasta oameni din toate etniile pământului, deoarece aspectul etnic al poporului ales nu se mai suprapune cu cel spiritual: „Chema-voi poporul Meu pe cel ce nu este poporul Meu, şi iubită pe cea care nu era iubită” (Rom. 9:25; Os. 2:1-2, 25). Trebuie amintit aici faptul că exodul a fost prima întâlnire a poporului Israel cu puterea lui Dumnezeu, experienţă care avea să-i definească statutul de naţiune aleasă. Poate mai mult decât vechiul exod, cel nou vădeşte puterea lui Dumnezeu printr-o victorie universală şi eternă asupra păcatului. De la obârşia sa şi până în prezent „văzut-a Israel mâna cea tare pe care a întins-o Domnul” (Ex. 14:31). Am putea concluziona, deci, că în gândirea Sfântului Apostol Pavel, poporul ales este o singură comunitate înnoită duhovniceşte, prin ieşirea de sub puterea păcatului, dar şi social, căci este formată din oameni din toate etniile pământului, care prin tot ce ţine de existenţa sa ilustrează adevărul din Rom. 11:23: „puternic este Dumnezeu” (dunato.j ga,r o` qeo.j evstin). Bibliografie selectivă Balz, Horst Robert; Schneider, Gerhard, Exegetical Dictionary of the New Testament, Grand Rapids, Mich., Eerdmans, 1990. Bassler, Jouette M., Navigating Paul. An Introduction to Key Theological Concepts, Louisville, Westminster John Knox, 2007. Brown, F.; Driver, S. Briggs, C., Hebrew Lexicon, Peabody, MA, Hendrickson Publishers, 1996. 106 Ciprian Terinte / Plērōma anul XI nr. 1 (2009) 83-108 Byrne, Brendan, Sacra Pagina Series. Romans, Collegeville, The Liturgical Press, 1996. Clowney, Edmund P., The Church, Downers Grove, IVP, 1995. Craigie, P. C., Word Biblical Commentary, vol. 26: Jeremiah 1-25, Dallas, Word, 1991. Cranfield, C.E.B., International Critical Commentary. Romans, vol. I, London, T&T Clark, 1975. ____________, International Critical Commentary. Romans, vol. II, London, T&T Clark, 1979. Diprose, Ronald E., Israel and the Church. The Origin and Effects of Replacement Theolog y, Waynesboro, USA, Authentic Media, 2004. Dunn, James, The Theolog y of Paul the Apostle, Grand Rapids, Eerdmans, 2006. ____________, Word Biblical Commentary. Romans 9-16, Dallas, Word Books, 1988. Friberg, Timothy; Friberg, Barbara; Miller, Neva F., Analytical Lexicon of the Greek New Testament, Grand Rapids, Mich., Baker Books, 2000. Gaebelein, Frank E. (ed.), The Expositor's Bible Commentary, vol. 6: Isaiah, Jeremiah, Lamentations, Ezechiel, Grand Rapids, Eerdmans, 1986. Giles, Kevin, What on Earth is the Church?, Illinois, IVP, 1995. Glenny, Edward W., „The «People of God» in Romans 9:25-26”, BSac 152 (Jan 95). Grudem, Wayne, Teologie sistematică. Introducere în doctrinele biblice, Oradea, Făclia 2004. Hendriksen, William; Kistemaker, Simon J., New Testament Commentary: Exposition of Paul's Epistle to the Romans. Grand Rapids, Baker Book House, 1981. Ioan Gură de Aur, Omilii la Epistola către romani, trad. P.S. Theodosie Ahtanasiu, Bucureşti, Christiana, 2005. Keck, Leander, Abingdon New Testament Commentaries. Romans, Nashville, TN, Abingdon, 2005. 107 Ciprian Terinte / Plērōma anul XI nr. 1 (2009) 83-108 Liddell, Henry George; Scott, Robert; Jones, Henry Stuart; McKenzie, Roderick, A Greek-English Lexicon, Oxford, Oxford University Press, 1996. Kittel, Gerhard, Friedrich, G. (eds.), Theological Dictionary of the New Testament, trad. G. W. Bromiley, Grand Rapids, Eerdmans, 1964. Mircea, Ioan, Dicţionar al Noului Testament, Bucureşti, IBMBOR, 1995. Moo, Douglas, New Interantional Commentary on the New Testament. The Epistle to the Romans, Grand Rapids, Eerdmans, 1996. Morris, Leon, The Pillar New Testament Commentary. The Epistle to the Romans, Grand Rapids, Eerdmans, 1988. Mounce, Robert H., The New American Commentary. Romans, Nashville, Broadman & Holman Publishers, 1995. Schreiner, Thomas R., Baker Exegetical Commentary of the New Testament. Romans, Grand Rapids, Baker Academic, 2005. Sohn, Seock-Tae, The Divine Election of Israel, Grand Rapids, Eerdmans, 1991. Strong, James, The New Strong's Dictionary of Hebrew and Greek Words, Nashville, Thomas Nelson, 1996. Thomas, Robert L., New American Standard Hebrew-Aramaic and Greek Dictionaries, Anaheim, Foundation Publications, 1981. Tofană, Stelian Pr. Prof. Dr., „The Dimension of Being Unity of the Church in New Testament Terminology”, Sacra Scripta, nr. 2, December 2004. Usca, Pr. Ioan Sorin, Vechiul Testament în tâlcuirea Sfinţilor Părinţi. Ieşirea, Bucureşti, Christiana, 2002. 108